Kauno Žalgirio futbolo akademijos stadionas

Kauno Žalgirio futbolo akademijos stadionas (XX a. Kauno futbolo mokyklos stadionas, iki 2020 m. Tauro sporto mokyklos stadionas) – įvairios paskirties stadionas su futbolo aikšte Kaune, šalia sporto mokyklos „Tauras“.

Stadiono danga yra natūrali veja (žolė). Matmenys 105×68 m. Yra apšvietimas. Stadionas talpina 500 žiūrovų.Stadiono talpa

 Istorija 

Stadionas pastatytas dar sovietmečiu miesto vakaruose, Vilijampolės seniūnijoje esančiame Neries krantinės parke. Parkas įkurtas tarp Petro Vileišio ir Varnių tiltų, šalia Neries upės bei Neries krantinės gatvės, į pietryčius nuo Sąjungos aikštės. Stadione sportuodavo „Tauro“ sporto mokyklos auklėtiniai, vyko vaikų ir jaunimo rungtynės. Ilgus metus žaisdavo žemųjų lygų mėgėjai.

XXI a. stadionas priklausė „Tauro“ sporto mokyklai. Apie 2010 m. jame namų rungtynes yra žaidęs Spyris Kaunas, taip pat FBK Kaunas. 2017 m. čia buvo planuojama pastatyti pripučiamą futbolo maniežą, kuris galiausiai iškilo kitur – „Kelininko“ stadiono vietoje Jovarų g.Kauno futbolo mokyklos laukia permainos: statys kupolą stadionui delfi.lt

2019 m. dėl S. Dariaus ir S. Girėno stadiono rekonstrukcijos didysis futbolas grįžo į šį stadioną. Šiame stadione namų rungtynes žaidė A lygos dalyvis FK Kauno Žalgiris, todėl stadione buvo įrengtos papildomos sėdimos vietos, bokštelis filmuoti rungtynėms. 2020 m. stadionas pavadintas „Kauno Žalgirio“ futbolo akademijos vardu.

 Galerija 

 Šaltiniai 

 Nuorodos 

 Sąrašas:Lietuvos futbolo stadionai
 Lietuvos futbolo enciklopedija. (lfe.lt)

Kategorija:Vilijampolė
Kategorija:Kauno stadionai